Ir-Regolament tal-Kummissjoni (KE) Nru 1610/2000
ta' l-24 ta' Lulju 2000
li jemenda r-Regolament (KEE) Nru 3769/92 li jimplimenta u jemenda r-Regolament tal-Kunsill (KEE) Nru 3677/90 li jistabilixxi miżuri li għandhom jittieħdu sabiex jiskoraġġixxu d-diverżjoni ta' ċerti sustanzi lejn il-manifattura illegali ta' drogi narkotiċi u sustanzi psikotropiċi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3677/90 tat-13 ta' Diċembru 1990 li jistabilixxi miżuri li għandhom jittieħdu sabiex jiskoraġġixxu d-diverżjoni ta' ċerti sustanzi lejn il-manifattura illegali ta' drogi narkotiċi u sustanzi psikotropiċi [1], kif l-aħħar emendat mir-Regolament tal-Kummissjoni Nru 3769/92 [2], u b'mod partikolari l-Artikolu 10(3) tiegħu,
Wara li kkunsidrat ir-Regolament (KEE) Nru 3769/92, kif l-aħħar emendat mir-Regolament (KEE) Nru 2093/97 [3], li jimplimenta u jemenda r-Regolament (KEE) Nru 3677/90,
Wara li kkunsidrat il-Ftehim dwar il-prekursuri u sostanzi kimiċi konklużi bejn il-Komunità u ċ-Ċili [4],
Wara li kkunsidrat it-Taqsima 7(a)(i) tal-Parti B tar-Riżoluzzjoni ta' l-Assemblea Ġenerali tan-Nazzjonijiet Uniti S-20/4 kif adottata fl-20 Sessjoni Speċjali tan-Nazzjonijiet Uniti, fejn in-notifiki ta' pre-esportazzjoni jistgħu jintalbu għall-anidride aċetika u l-permanganat tal-potassju billi jkunu kuntrattati partijiet għall-Konvenzjoni tan-Nazzjonijiet Uniti kontra t-Traffikar Illeċitu f'Drogi Narkotiċi u Sostanzi Psikotropiċi,
Filwaqt li:
(1) L-Komunità hi l-parti kontraenti għall-Konvenzjoni tan-Nazzjonijiet Uniti kontra t-Traffikar Illeċitu fi Drogi Narkotiċi u Sostanzi Psikotropiċi [5].
(2) L-obbligi mill-Ftehim imsemmi fuq kif ukoll it-talbiet imsemmija għal notifiki ta' pre-esportazzjoni għall-anidride aċetika u l-permanganat tal-potassju jista' biss ikun hemm konformità magħhom sa fejn il-ħtiġijiet minn qabel ta' l-awtoriżżazzjoni għall-esportazzjoni huma introdotti għas-sostanzi u l-pajjiżi kkonċernati indikati f'L-Anness A mal-Ftehim jew imsemmija fit-talbiet ta' notifika ta' pre-esportazzjoni.
(3) l-Arġentina, l-Benin, il-Bolivja, l-Brażil, il-Gżejjer Cayman, il-Kosta Rika, Ċipru, r-Repubblika Ċeka, l-Etjopja, l-Indoneżja, l-Ġappun, il-Ġordan, il-Makaw, il-Malasja, il-Moldova, n-Niġerja, l-Paragwaj, il-Peru, l-Filippini, l-Federazzjoni Russa, l-Arabja Sawdita, s-Sud Afrika, s-Sri Lanka, t-Tajikistan, it-Turkija u l-Venezwela invokaw l-Artikolu 12.10 tal-Konvenzjoni tan-Nazzjonijiet Uniti kontra t-Traffikar Illeċitu fi Drogi Narkotiċi u Sostanzi Psikotropiċi billi talbu notifiki ta' pre-esportazzjoni għal sostanzi fit-Tabella 1 għal dik il-Konvenzjoni, u f'numru ta' każijiet, l-anidride aċetika u l-permanganat tal-potassju.
(4) l-Annessi II and III għal dan ir-Regolament għandhom jiġu aġġornati biex tassigura konformita sħiħa ma' l-Ftehim imsemmi hawn fuq u t-talbiet għal notifika ta' pre-esportazzjoni.
(5) Għall-iskopijiet ta' trasparenza, dawn l-Annessi għandhom bżonn jiġu sostitwiti.
(6) Il-miżuri previsti f'dan ir-Regolament huma skond l-opinjoni tal-Kumitat tal-Prekursuri tad-Drogi,
ADOTTAT DAN IR-REGOLAMENT:
Artikolu 1
L-Annessi II u III mar-Regolament (KEE) Nru 3769/92 huma sostitwiti bl-Anness hawnhekk.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, l-24 Lulju 2000.